En 44-kvinde fra Hirtshals blev mandag ved Retten i Hjørring idømt 14 dages betinget fængsel for at have truet en skoleleder på livet. 

 

Det oplyser Nordjyske. Kvinden havde sagt til skolelederen på Hirtshals Skole, at hun ville slå ham ihjel og finde hans familie og ordne dem. Episoden fandt sted sidste år, efter den 44-årige kvinde var kommet op på skolen med en madpakke til sin datter. På grund af en tidligere episode havde hun fået forbud mod at komme på skolen. Da skolelederen derfor bad hende forlade stedet, gik den gal.